นายกรัฐมนตรี ขอบคุณทุกภาคส่วนจัดการเลือกตั้งเรียบร้อย พร้อมชื่นชมคนไทยออกไปใช้สิทธิจำนวนมาก
นายกรัฐมนตรี ขอบคุณทุกภาคส่วนจัดการเลือกตั้งเรียบร้อย พร้อมชื่นชมคนไทยออกไปใช้สิทธิจำนวนมากพันเอก อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอบคุณทุกฝ่ายในนามของรัฐบาลสำหรับการจัดการเลือกตั้งทั่วไปในวันนี้ให้เป็นไปด้วยความเรียบร้อย ทั้งเจ้าหน้าที่พลเรือน ตำรวจ ทหาร และเจ้าหน้าที่สำนักงานคณะกรรมการการเลือกตั้งทุกคนที่ทำงานอย่างหนักในช่วงที่ผ่านมาจนถึงวันนี้นอกจากนี้ ยังขอบคุณประชาชนคนไทยทุกคน ทุกพื้นที่ ที่ออกไปใช้สิทธิเลือกตั้งเป็นจำนวนมาก และเมื่อมีการประกาศผลการเลือกตั้งอย่างเป็นทางการแล้ว พรรคการเมืองต่างๆ ก็จะเดินหน้าจัดตั้งรัฐบาลต่อไปทั้งนี้ในส่วนของนายกรัฐมนตรีและหัวหน้าคณะรักษาความสงบแห่งชาติ จะยังคงปฏิบัติหน้าที่ต่อไปจนกว่าจะมีรัฐบาลใหม่โดยสมบูรณ์ ด้วยความรักและปรารถนาดีต่อทุกคน เพื่อแก้ไขปัญหาและวางรากฐานที่มั่นคงมั่งคั่งให้กับประเทศและพี่น้องประชาชนคนไทยตลอดไป